Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
23 พ.ย. 2558

SET ยืนเหนือแนวต้านระยะสั้น 1,395 เป็นสัญญาณ “กลับตัว”
ดัชนี SET อยู่ที่ 1,398.55 จุด +4.71 จุด +0.34% ปริมาณซื้อขาย 14,453  ล้านบาท
แนวรับ :  1,395 / 1,390 จุด      แนวต้าน :  1,400 / 1,408 จุด
 
สรุปทิศทางและแนวโน้มตลาด
SET ยืนได้เหนือ 1,395 จุด เป็นสัญญาณ “กลับตัว”: SET ยืนได้เหนือเส้นค่าเฉลี่ย 1 เดือนที่ 1,395 จุด เป็นสัญญาณ “กลับตัว” ระยะสั้น โดยคาดว่าแรงซื้อจากกองทุน LTF จะเป็นปัจจัยหนุน SET ปรับสูงขึ้นทดสอบ 1,420 จุด หรือถัดไปที่ 1,445 จุด ตามลำดับ (อยากเห็นปริมาณการซื้อขายมากกว่า 4 หมื่นล้านบาท เพื่อคาดหวังการปรับสูงขึ้น ที่มีเสถียรภาพมากขึ้น) ยังแนะนำ “ซื้อ” 1) เป้าหมายการซื้อของ LTF อย่าง BLA TISCO EGCO CPALL SCC 2) รับเหมาฯ วัสดุก่อสร้าง CK STEC TPIPL 3) Laggard Plays ในกลุ่มโรงกลั่น IRPC PTTGC 4) Momentum กำไรแข็งแกร่ง MTLS และ 5) เก็งยอดขาย Motor Expo ธ.ค.นี้ TISCO KKP
“ซื้อ” CPF…Turnaround Plays ที่มี Valuation ต่ำ: เรามอง CPF เป็น Turnaround Plays ที่น่าสนใจด้วย Valuation ต่ำกว่าค่าเฉลี่ยในอดีต เป้าหมายพื้นฐาน 29.0 บาท ขณะที่ระยะสั้นลุ้นทะลุแนวต้านเส้นค่าเฉลี่ย 200 วันที่ 22.50 บาท มีเป้าหมายถัดไปที่ 25.0 บาท โดยมีปัจจัยสนับสนุนดังนี้ 1) ธุรกิจกุ้งเริ่มฟื้นตัว เห็นได้จากอัตรากำไรที่เพิ่มขึ้นมาที่ 12.6% เท่ากับก่อนช่วงเกิดโรค EMS คาดผลการดำเนินงานจะกลับมามีกำไรอีกครั้งภายใน 1-2 ปีข้างหน้า 2) ธุรกิจต่างประเทศมีผลการดำเนินงานดีขึ้นไม่ว่าจะเป็น จีน เวียดนาม อินเดีย และรัสเซีย 3) คาดการณ์กำไรกลับมาฟื้นตัวตั้งแต่ปี 59 เป็นต้นไป ด้วยการเติบโต 22.4% 4) ปัจจุบัน CPF ซื้อขายที่ PBV 1.4x ต่ำกว่าค่าเฉลี่ย 4 ปีที่ 2.2x ขณะที่ ROE กลับมาเร่งตัวขึ้นอีกครั้งตั้งแต่ปี 59-60 เป็นต้นไปที่ 8.4-9.6% (ROE เฉลี่ย 2012-15 ที่ 8.9%)
 
หุ้นที่น่าสนใจทางเทคนิค
TPIPL “ซื้อ” ราคาหุ้นเริ่มมีจังหวะฟื้นตัวขึ้นจากแนวรับ สามารถทะลุผ่านแนว Downtrend Line ขึ้นมาได้พร้อมปริมาณการซื้อขายสนับสนุน กำลังทดสอบแนวเส้นค่าเฉลี่ย 3 เดือนบริเวณ 3.50 บาท สอดคล้องกับเครื่องมือ MACD ที่ชี้ตัด Signal ขึ้น มีแนวโน้มใกล้เป็นบวก เป็นจังหวะซื้อเก็งกำไร แนวต้านแรกที่ 2.56 บาท และแนวต้านถัดไปที่ 2.68 บาท
BR “ซื้อ” ราคาหุ้นแกว่งยกฐานขึ้นผ่านแนวเส้นค่าเฉลี่ย 1 เดือนขึ้นมา ด้วยแท่งเทียนรูปแบบ Rising Method พร้อมปริมาณการซื้อขายสูงขึ้น สอดคล้องกับเครื่องมือ DI+ ที่กลับมาตัด DI- ขึ้น มีแนวต้านแรกที่ 7.50 บาท และเป้าหมายถัดไปที่ 7.90 บาท
EGCO “ซื้อ” ราคาหุ้นมีจังหวะฟื้นตัวขึ้นทะลุแนวเส้นค่าเฉลี่ย 3 เดือนขึ้นไป พร้อมปริมาณการซื้อขายเริ่มกลับมาสูงขึ้น สอดคล้องกับ MACD ชี้ขึ้นมีแนวโน้มเป็นบวก เป็นจังหวะซื้อเก็งกำไร มีแนวต้านแรกที่ 157 บาท และเป้าหมายระยะกลางที่ 160 บาท
 
Futures             แนวรับ          แนวต้าน
SET50                 890               900
                          885               910
Gold                18300            18400
                      18200            18550
Oil                    1580             1600
                       1550              1640